Na temelju članka 11. Odluke o javnim priznanjima Grada Vukovara («Službeni vjesnik» Grada Vukovara br. 1/04 i 1/10), Odbor za dodjelu javnih priznanja Grada Vukovara objavljuje

**P O Z I V**

**za predlaganje kandidata za dodjelu javnih priznanja Grada Vukovara za 2017. godinu**

1. **Javna priznanja Grada Vukovara su:**

**-Proglašenje počasnim građaninom Grada Vukovara**: može se proglasiti osoba zaslužna za promicanje položaja i ugleda Grada Vukovara, njegovih odnosa s drugim gradovima u

zemlji i inozemstvu, razvoj Grada ili pojedinih njegovih dijelova te za promicanje demokratskog društva, suvereniteta, samostalnosti, samobitnosti i ugleda Republike Hrvatske na opće prihvaćenim načelima suvremenog svijeta.

**-Nagrada za životno djelo**: može se dodijeliti fizičkoj osobi koja je svojim višegodišnjim radom ostvarila izuzetna postignuća na području znanosti, gospodarstva, prosvjete, kulture, umjetnosti, sporta, zdravstva, socijalne skrbi i svih drugih područja društvenog života kojima se doprinosi razvoju Grada.

**-Medalja Grada Vukovara**: može se dodijeliti fizičkoj i pravnoj osobi za zasluge u promicanju znanosti, gospodarstva, prosvjete, kulture, umjetnosti, sporta, zdravstva, socijalne skrbi i drugih područja društvenog života Grada.

**-Plaketa Grada Vukovara**: može se dodijeliti fizičkoj i pravnoj osobi za postignuća u gospodarstvu, kulturi, obrazovanju, odgoju, sportu, zdravstvu, socijalnoj zaštiti,

obrani Grada i drugim djelatnostima kojima se doprinosi razvoju Grada.

1. **Prijedloge za dodjelu javnih priznanja Grada Vukovara mogu dati pravne i fizičke osobe sa sjedištem ili prebivalištem na području Grada Vukovara i to:**

* vijećnici Gradskog vijeća
* gradonačelnik Grada Vukovara
* radna tijela Gradskog vijeća
* građani
* udruge
* poduzeća i ustanove
* vjerske zajednice
* druge pravne i fizičke osobe

1. **Prijedlozi za dodjelu javnih priznanja moraju biti u pisanom obliku i moraju**

**sadržavati:**

* podatke o podnositelju inicijative,
* životopis, odnosno podatke o osobi koja se predlaže za dodjelu javnog priznanja,
* jasno određenje za koje se javno priznanje predlaže,
* odgovarajuće obrazloženje s potrebnom dokumentacijom kojom se isto potkrepljuje,
* predlagatelj može predložiti samo jednu fizičku ili pravnu osobu za jedno od priznanja it točke 1. ovog poziva.

1. Prijedlozi za dodjelu javnih priznanja dostavljaju se **Odboru za dodjelu javnih priznanja Grada Vukovara zaključno sa 1. ožujka 2017. na adresu:**

***Grad Vukovar, dr. Franje Tuđmana 1, 32000 Vukovar.***

1. Odbor razmatra prispjele prijedloge, utvrđuje prijedloge za dodjelu javnih priznanja i

prosljeđuje ih Gradskom vijeću na odlučivanje.

1. Javna priznanja se uručuju fizičkim i pravnim osobama na svečanoj sjednici Gradskog

vijeća Grada Vukovara za Dan grada Vukovara.

1. Sve detaljnije obavijesti mogu se dobiti u Upravnom Odjelu za opće poslove i ured gradonačelnika Grada Vukovara na telefon broj: **032/456-522 ili na mail: normativa@vukovar.hr**
2. Poziv će biti objavljen u Vukovarskim novinama i na web stranici Grada Vukovara, www.vukovar.hr

REPUBLIKA HRVATSKA

VUKOVARSKO-SRIJEMSKA ŽUPANIJA

GRAD VUKOVAR

ODBOR ZA DODJELU JAVNIH PRIZNANJA

KLASA: 021-05/17-01/1

URBROJ: 2196/01-01-17-13

Vukovar, 12. siječnja 2017.

Predsjednik Odbora

Pilip Karaula